Maite Márquez Peña

Maite Márquez Peña (Bilbo, Bizkaia, 1977) gizarte-langilea, marrazkilaria, ilustratzailea eta arteterapeuta da.

 Bizitza 

 Ikasketak 
Maite Márquez Peña 1990ean marrazketa eta pintura ikasketak egin zituen Unzalu Akademian. Marrazketa- eta pintura-tekniketan trebatu zen 10 urtez, Arte Plastikoetako Tekniken Akademian. 1999an Gizarte Lanean diplomatu zen Deustuko Unibertsitatean. Unibertsitate-ikasketak amaitu ondoren, Esku-hartze sistemikoak eta familia-terapiako aditu-masterra egin zuen Familia Terapiako Euskal Eskolan, eta Gaixotasun mental larriko errehabilitazio psikosozialeko espezializazioa egin zuen Errehabilitazio Psikosozialeko Euskal Elkartean, Deustuko Unibertsitatean.

 Lan ibilbidea 

 Gizarte-langile 
Bazterketa egoeran dauden pertsonez arduratzen den Bizitegi Elkarteko gizarte langile soziala da. Bai pinturaren arloa, bai arlo sozialarena, dedikazioko bi puntu garrantzitsu dira bere bizitzan. Pintura estudioaren kudeaketan ia bi urtez jardun du, erakusketak egiten eta arte klaseak ematen. 20 urtetik gora daramatza bazterketa eta arrisku sozial larrian dauden pertsonentzako irabazi asmorik gabeko elkarte batean lanean non esperientzia luze horretan arte tailerrak errazteko aukera izan duen. 

 Marrazkilari, ilustratzaile 
Marrazketa, pintura eta ilustrazioa dira bere pasio nagusia, adierazteko eta bere sentitzeko eta komunikatzeko modua. Erakusketa ugari egin ditu bakarka zein taldean. Marrazketa eta pinturako hainbat sari lortu ditu. 

Ilustrazio munduan lan egin du. Besteak beste, Kris Etxabe Martínez idazlearen Bada zerbait (2023), Koralaren distira (2020) eta Ilezuri (2021) liburuak ilustratu ditu. Azken hori Mikel Maizarekin batera.

 Arteterapia 
2020an Arteterapia Masterra ikasi zuen, GREFART Fundazioan eta Gironako Unibertsitatean. Gero bere lanbidea uztartu du eta hiru espaziotan egiten du lan: psikologikoa, soziala eta kulturala Arteterapeuta bezala.

 Sariak eta aintzatespenak 
Marrazketa eta pintura sari ugari jaso ditu:

 Vera-Cruz Ikastetxeko lehen saria
 Bilboko Erakustazokako bigarren saria, Ipar Klubeko bigarren saria
 Txurdinaga Behekoa Institutuko lehen saria
 Sondikako Udaleko bigarren saria, Bizitegi Elkarteko lehen saria

 Erreferentziak 

 Kanpo estekak 

Kategoria:Bilbotarrak
Kategoria:Emakumezko gizarte-langileak
Kategoria:Emakume marrazkilariak
Kategoria:Euskal Herriko marrazkilariak
Kategoria:Emakume ilustratzaileak
Kategoria:Euskal Herriko ilustratzaileak